02/06/2021 | Administración LocalMunicipal
Ferrol
Negociado de Educación
Modificación das Bases da convocatoria pública de axudas para transporte diario de estudantes universitarios/as de Ferrol ás facultades da Universidade da Coruña nos campus da Coruña. Bono bus universitario cursos académicos 2020-2021 e 2021-2022

Por acordo plenario do día 27/05/2021 -e determinado por situcións de feito sobrevidas derivadas das adxudicacións das liñas de transporte- se modifican as Bases aprobadas inicialmente, e que foron obxecto de publicación no BOP núm.206 de 02/12/2020. A redacción que corresponde ás Bases modificadas é como segue: 3.1.- As axudas que se concederán na presente convocatoria importan a cantidade de 17.797,50 euros con cargo á aplicación orzamentaria 05003-3263-48000.3.2.- A percepción de axuda municipal do bono bus universitario é compatible coa percepción doutras subvencións ou axudas, públicas ou privadas, que o/a beneficario/a obteña para a mesma finalidade, sempre que o seu importe xuntamente co da axuda municipal, non supere en ningún caso o custo total da actividade subvencionada. Á solicitude, segundo modelo oficial facilitado polo Concello, deberá acompañarse de: 1. Fotocopia cotexada do DNI ou NIF do/a solicitante.2. Fotocopia cotexada do resgardo de matrícula do curso correspondente á convocatoria do bono bus universitario, e da tarxeta de estudante.3. Fotocopia cotexada da Declaración da Renda de tódolos membros da unidade familiar. No seu defecto, certificación de ingresos anuais da Seguridade Social (no caso de pensionistas), ou do Servizo Público de Emprego-SPE (no caso de desempregados/as). 4. Declaración responsable de que os ingresos da unidade familiar no presente exercicio non se incrementaron respecto dos reflectidos na/s declaración/s da renda presentada/s. En caso contrario, acreditación dos ingresos reais do presente ano.5. Declaración responsable de non recibir bolsa ou axuda para o mesmo concepto ou da súa percepción, no seu caso, con indicación da procedencia, concepto e contía.6. Declaración responsable de estar ao corrente coas obrigas tributarias (Estado, Comunidade Autónoma e Concello), e coa Seguridade Social, así coma non ser debedor de obrigas por reintegro de subvencións.7. Declaración responsable de non estar incurso nas causas de incompatibilidade ou incapacidade para ser beneficiario ou percibir axudas da Administración, previstas no art.13 da Lei 38/2003, de 17 de novembro Xeral de Subvencións.8. Autorización ao Concello de Ferrol para realizar as consultas necesarias do Padrón municipal co obxecto de verificar o requisito do empadronamento en calquera momento do curso académico. A concesión ou denegación das axudas aprobarase mediante resolución do concelleiro delegado da Área de Cultura, Educación, Universidade, Deportes e Festas, previo informe da Comisión de Valoración e da proposta motivada do negociado de Educación e Universidade. A Comisión de Valoración estará formada por: - O concelleiro delegado da Área de Cultura, Educación, Universidade, Deportes e Festas. - A xefa do negociado de Educación e Universidade. - A técnica de Educación. O prazo máximo para resolver será sete meses a partir da data de solicitude, agás que sexa necesario requirir datos aos solicitantes, e se suspenda o procedemento por tal causa, nos termos establecidos no art.22 da Lei 39/2015, de 1 de outubro, do Procedemento Administrativo Común das Administracións Públicas. Transcorrido este prazo sen que se dite resolución expresa, o solicitante poderá entender desestimada a súa petición. Queda redactada do seguinte xeito: O pago destas axudas realizarase mediante unha bonificación, ó/á beneficiario/a, do 50% do importe do bono no traxecto Ferrol-A Coruña-Ferrol, correspondente aos períodos de clases sinalados no calendario oficial da Universidade da Coruña, previa presentación das facturas dos bonos ou documentos de valor probatorio equivalente no tráfico xurídico mercantil ou con eficacia administrativa, como certificación expedida pola empresa de transporte que reflicta os bonos comprados con indicación do mes e importe, así como o nome, apelidos e DNI do /a estudante nos seguintes prazos: Curso 2020-2021: No mes de xullo de 2021. Curso 2021-2022: No mes de decembro de 2021 o 50% do importe dos bonos de setembro a decembro de 2021 e no mes de xullo o 50 % dos bonos de xaneiro a xuño de 2022. Unha vez resoltos os expedientes, o negociado de Educación e Universidade remitirá á Universidade de A Coruña a relación de beneficiarios/as, para que realicen as comprobacións que estimen oportunas e o posterior pagamento da súa porcentaxe ó Concello de Ferrol, en virtude do convenio asinado a tales efectos. Ferrol, 28 de maio de 2021 Ekiñe Jose Quintin Abouinan El Bakali O concelleiro delegado da Área de Cultura, Educación, Deportes y Fiestas.